സെക്രട്ടേറിയറ്റിലെ തീപിടിത്തം: മദ്യക്കുപ്പികളില് വ്യക്തതയില്ല തിരുവനന്തപുരം: സെക്രട്ടേറിയറ്റിലെ പ്രോട്ടോകോള് വിഭാഗത്തിലെ തീപിടിത്തത്തില് അട്ടിമറിയില്ലെന്ന് കണ്ടെത്തിയ പൊലീസ് സംഘം പേക്ഷ സ്ഥലത്ത് നിന്ന് കണ്ടെത്തിയ മദ്യക്കുപ്പികളെക്കുറിച്ച് വ്യക്തത വരുത്തിയില്ല. സംഭവം നടന്നിട്ട് ഒരു വര്ഷമായിട്ടും മദ്യക്കുപ്പികള് കണ്ടെത്താനിടയായ സാഹചര്യത്തെക്കുറിച്ച് കാര്യമായി അന്വേഷിച്ചിട്ടില്ല. ഇക്കാര്യത്തില് വകുപ്പുതല അന്വേഷണത്തിന് ശിപാര്ശ ചെയ്ത് തങ്ങളുടെ അന്വേഷണം അവസാനിപ്പിക്കുകയായിരുന്നു എ.ഡി.ജി.പിയുടെ നേതൃത്വത്തിലുള്ള സംഘം.കഴിഞ്ഞവര്ഷം ആഗസ്റ്റ് 25ന് തീപിടിത്തമുണ്ടായപ്പോള് അവിടെനിന്ന് മദ്യക്കുപ്പികള് കണ്ടെത്തിയെന്ന വിവരം പുറത്തുവന്നിരുന്നു. എന്നാല് പിന്നീടുള്ള അന്വേഷണങ്ങളിലൊന്നും മദ്യക്കുപ്പിയുടെ കാര്യം പരാമര്ശിക്കപ്പെട്ടിരുന്നില്ല. േഫാറന്സിക് സയന്സ് ലബോറട്ടറിയിലെ വിദഗ്ധര് നല്കിയ റിപ്പോര്ട്ടില് മദ്യക്കുപ്പിയുടെ പരാമര്ശമുണ്ടായത് പൊലീസിനെ വലച്ചു. അര ലിറ്റര് വീതമുള്ള രണ്ട് മദ്യക്കുപ്പികളാണ് സ്ഥലത്തുനിന്ന് ലഭിച്ചത്. മദ്യത്തിെന്റ അംശവും കുപ്പികളില് ഉണ്ടായിരുന്നു. സെക്രേട്ടറിയറ്റ് ജീവനക്കാരില് ചിലര് ഇവിടെയിരുന്ന് മദ്യപിക്കാറുണ്ടെന്ന് വ്യക്തമാക്കുന്നതായിരുന്നു മദ്യക്കുപ്പിയുടെ സാന്നിധ്യം. കഴിഞ്ഞദിവസം പൊലീസ് സംഘം കോടതിയില് സമര്പ്പിച്ച റിപ്പോര്ട്ടില് സംഭവത്തില് അട്ടിമറിയില്ലെന്നും ഫാന് ഉരുകിയാണ് തീപിടിത്തവുമെന്ന ആദ്യത്തെ കണ്ടെത്തലില് ഉറച്ചുനില്ക്കുകയാണ്. നയതന്ത്ര ബാഗേജ് വഴിയുള്ള സ്വര്ണക്കടത്തുമായി ബന്ധപ്പെട്ട് കേന്ദ്ര ഏജന്സികള് അന്വേഷണം നടത്തവെ പ്രോേട്ടാകോള് വിഭാഗത്തിലുണ്ടായ തീപിടിത്തം ഏറെ വിവാദമായിരുന്നു.